CELEX: 32019D0930
Language: hr
Date: 2019-06-04 00:00:00
Title: Provedbena odluka Komisije (EU) 2019/930 оd 4. lipnja 2019. o odobrenju plana za iskorjenjivanje afričke svinjske kuge kod divljih svinja na određenim područjima Belgije (priopćeno pod brojem dokumenta C(2019) 3967) (Tekst značajan za EGP.)

6.6.2019   
               
               
                  HR
               
               
                  Službeni list Europske unije
               
               
                  L 148/28
               
            
         PROVEDBENA ODLUKA KOMISIJE (EU) 2019/930
         оd 4. lipnja 2019.
         o odobrenju plana za iskorjenjivanje afričke svinjske kuge kod divljih svinja na određenim područjima Belgije
         
            
               (priopćeno pod brojem dokumenta C(2019) 3967)
            
         
         (Vjerodostojni su samo tekstovi na nizozemskom i francuskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 2002/60/EZ od 27. lipnja 2002. o utvrđivanju posebnih odredaba za kontrolu afričke svinjske kuge i o izmjeni Direktive 92/119/EEZ koja se odnosi na tješinsku bolest i afričku svinjsku kugu (1), a posebno njezin članak 16. stavak 1. drugi podstavak,
         budući da:
         
                     (1)
                  
                  
                     Direktivom 2002/60/EZ utvrđuju se minimalne mjere Unije koje treba poduzeti za kontrolu afričke svinjske kuge, uključujući mjere koje treba poduzeti u slučaju potvrde slučaja afričke svinjske kuge kod divljih svinja.
                  
               
                     (2)
                  
                  
                     Osim toga, Provedbenom odlukom Komisije 2014/709/EU (2) utvrđuju se mjere kontrole zdravlja životinja u pogledu afričke svinjske kuge u državama članicama ili njihovim područjima navedenima u njezinu Prilogu (predmetne države članice) te u svim državama članicama u pogledu premještanja divljih svinja i obveze informiranja. U Prilogu Provedbenoj odluci 2014/709/EU utvrđuju se i popisuju određena područja predmetnih država članica razvrstana prema riziku s obzirom na epidemiološku situaciju u odnosu na tu bolest, uključujući popis visokorizičnih područja. Taj je prilog nekoliko puta izmijenjen da bi odražavao promjene epidemiološke situacije u Uniji u odnosu na afričku svinjsku kugu koje je trebalo unijeti u taj prilog.
                  
               
                     (3)
                  
                  
                     Belgija je 2018. obavijestila Komisiju o slučajevima afričke svinjske kuge kod divljih svinja i poduzela mjere kontrole bolesti koje se zahtijevaju Direktivom 2002/60/EZ.
                  
               
                     (4)
                  
                  
                     S obzirom na trenutačnu epidemiološku situaciju, a u skladu s člankom 16. Direktive 2002/60/EZ, Belgija je Komisiji dostavila plan iskorjenjivanja afričke svinjske kuge (plan iskorjenjivanja).
                  
               
                     (5)
                  
                  
                     Prilog Provedbenoj odluci 2014/709/EU izmijenjen je Provedbenom odlukom Komisije (EU) 2018/1856 (3) kako bi se, među ostalim, uzeli u obzir slučajevi afričke svinjske kuge kod divljih svinja u Belgiji te sada dijelovi I. i II. tog priloga uključuju zaražena područja u Belgiji.
                  
               
                     (6)
                  
                  
                     Komisija je ispitala plan iskorjenjivanja koji je podnijela Belgija i utvrdila da je u skladu sa zahtjevima iz članka 16. Direktive 2002/60/EZ. Stoga bi ga trebalo odobriti.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Odobrava se plan koji je Belgija dostavila 18. veljače 2019. u skladu s člankom 16. stavkom 1. Direktive 2002/60/EZ o iskorjenjivanju afričke svinjske kuge iz populacije divljih svinja u područjima iz Priloga Provedbenoj odluci 2014/709/EU.
         
         
            Članak 2.
            Belgija je dužna donijeti zakone i druge propise potrebne za provedbu plana iskorjenjivanja u roku od 30 dana od dana donošenja ove Odluke.
         
         
            Članak 3.
            Ova je Odluka upućena Kraljevini Belgiji.
         
         
            Sastavljeno u Bruxellesu 4. lipnja 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 192, 20.7.2002., str. 27.
         
         
            (2)  Provedbena odluka Komisije 2014/709/EU od 9. listopada 2014. o mjerama kontrole zdravlja životinja u pogledu afričke svinjske kuge u određenim državama članicama i o stavljanju izvan snage Provedbene odluke 2014/178/EU (SL L 295, 11.10.2014., str. 63.).
         
            (3)  Provedbena odluka Komisije (EU) 2018/1856 оd 27. studenoga 2018. o izmjeni Priloga Provedbenoj odluci 2014/709/EU o mjerama kontrole zdravlja životinja u pogledu afričke svinjske kuge u određenim državama članicama (SL L 302, 28.11.2018., str. 78.).